34. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 60/84 της 17 Φεβρ./3 Μαρτ. 1988 (ΦΕΚ Β΄ 127) Τροποποίηση διατάξεων του Καταστατικού του Τ.Α.Κ.Ε. σχετικά με τη σύναψη συμβάσεων με φαρμακεία και τη νοσηλεία των ασφαλισμένων του στο εξωτερικό. 1.Για την έκταση, τις προϋποθέσεις, το ύψος της καλυπτόμενης δαπάνης και κάθε άλλη σχετική λεπτομέρεια για τη νοσηλεία στο εξωτερικό ασφαλισμένων και συνταξιούχων του Τ.Α.Κ.Ε. καθώς και των προστατευόμενων μελών αυτών, εφαρμόζονται οι διατάξεις που ισχύουν κάθε φορά για τους ασφαλισμένους του Δημοσίου. Η παρούσα ρύθμιση περιλαμβάνει και τις εκκρεμείς και μη εκκαθαρισθείσες ακόμη περιπτώσεις νοσηλείας στο εξωτερικό. 2.Για την εκτέλεση των συνταγών φαρμάκων προς εξυπηρέτηση των ασφαλισμένων του Τ.Α.Κ.Ε. το Ταμείο μπορεί να συνάπτει και απευθείας συμβάσεις με τα νομίμως λειτουργούντα φαρμακεία. Οι όροι των συμβάσεων μεταξύ Ταμείου και φαρμακείου καθορίζονται με γενικές αποφάσεις του Διοικητικού Συμβουλίου του Ταμείου. 